Hadiah Booker

Hadiah Man Booker untuk Fiksyen (, dahulunya dikenali sebagai Hadiah Booker-McConnell dan secara ringkasnya digelar Hadiah Booker) merupakan hadiah kesusasteraan yang dianugerahkan setiap tahun kepada novel asal terbaik yang ditulis dalam bahasa Inggeris dan diterbitkan di United Kingdom. Hadiah ini pada mulanya hanya terbuka kepada rakyat dari negara-negara Komanwel, Ireland dan Afrika Selatan serta Zimbabwe kemudiannya; namun kelayakan dibuka kepada semua novel berbahasa Inggeris bermula pada tahun 2014.

Sejarah
Hadiah ini pada asalnya dikenali sebagai Hadiah Booker–McConnell, iaitu dinamakan sempena syarikat Booker, McConnell Ltd yang bertindak sebagai penaja rasmi pada tahun 1968; dan lebih dikenali sebagai "Hadiah Booker" atau "the Booker". Apabila pentadbiran bertukar tangan kepada Yayasan Hadiah Booker pada tahun 2002, Kumpulan Man beralih  daripada menyediakan penajaan kepada pelaburan, namun nama "Booker" dikekalkan sebagai sebahagian daripada gelaran rasmi hadiah. Yayasan tersebut merupakan badan amal berdaftar yang bebas dan dibiayai oleh keuntungan Booker Prize Trading Ltd, iaitu sebagai pemegang saham tunggal Pemenang Hadiah Booker pada asalnya menerima £21,000, sebelum dinaikkan kepada £50,000 pada tahun 2002 dibawah tajaan Man Group, menjadikan hadiah ini salah satu hadiah kesusasteraan termahal di dunia. 

Pada tahun 1970, Bernice Rubens menjadi penulis wanita pertama yang memenangi Hadiah Booker untuk The Elected Member.  Pada asalnya, hadiah ini telah dianugerahkan secara retrospektif kepada buku-buku yang diterbitkan pada tahun sebelum tahun penganugerahan, namun pada tahun 1971, peraturan ini diubah agar penganugerahan diberikan kepada buku yang diterbitkan pada tahun semasa. Hal ini menjadikan buku-buku yang diterbitkan pada tahun 1970 tidak layak dipertimbangkan pada mana-mana tahun penganugerahan. Pada Januari 2010, Yayasan Hadiah Booker mengumumkan anugerah khas yang dikenali sebagai "Lost Man Booker Prize," yang mana pemenang dipilih dari senarai 22 buah novel yang diterbitkan pada tahun 1970.

Alice Munro menerusi The Beggar Maid pernah disenaraipendekkan pada tahun 1980, dan menjadi satu-satunya koleksi cerita pendek yang disenaraipendekkan sehingga kini.

Pencalonan karya-karya yang terpilih untuk hadiah ini langsung tidak didedahkan kepada umum sehingga tahun 2001.

Pemenang

Rujukan

Bacaan tambahan
 Lee, Hermione (1981). "The Booker Prize: Matters of judgment". Times Literary Supplement, dicetak semula pada 22 Oktober 2008.

Pautan luar

 Laman sesawang rasmi
 Arkib Hadiah Booker di Universiti Oxford Brookes
 A primer on the Man Booker Prize and critical review of literature
 Senarai panjang calon-calon penerima Hadiah Man Booker 2013 pada 23 Julai 2013 di kemaskinikan dengan senarai pendek pada 10 September 2013

Kesusasteraan